**KÚPNA ZMLUVA**

podľa ust. § 588 a nasl. zákona č. 40/1964 Zb. Občianskeho zákonníka v platnom znení

(ďalej len „zmluva“)

**medzi zmluvnými stranami:**

**Predávajúca: Leopoldína Mauerová, rod. Neumanová**

Nar.

Rod. č.:

Trvale bytom: Sokolská 74/1, 020 61 Lednické Rovne, SR

/ďalej len „predávajúca“/

**Kupujúci: Obec Lednické Rovne**

IČO : 00 317 462

So sídlom : Námestie slobody 32, 020 61 Lednické Rovne, SR  
V zastúpení : Mgr. Marian Horečný, starosta obce

/ďalej len „kupujúci“/

/kupujúci spolu s predávajúcim ďalej len ako „zmluvné strany“/

**Článok I.  
Predmet a účel zmluvy**

1. Predmetom tejto zmluvy je odplatný prevod vlastníckeho práva k predmetu kúpy z predávajúcej na kupujúceho za podmienok ustanovených v ďalšom texte tejto zmluvy.
2. Predávajúca je výlučnou vlastníčkou nehnuteľností vedených Okresným úradom Púchov, katastrálny odbor, zapísaných na:
   1. LV č. 614, k. ú. Horenice, a to:

- pozemok C KN s parc č. 185/1 o výmere 55 m2, druh pozemku: Zastavané plochy a nádvoria,

v podiele 1/1 k celku;

* 1. LV č. 484, k. ú. Hôrka, a to:

- pozemok C KN s parc č. 52/1 o výmere 211 m2, druh pozemku: Zastavané plochy a nádvoria,

v podiele 1/1 k celku,

/ďalej len ako „nehnuteľnosti“/.

1. Nehnuteľnosti špecifikované v ods. 2 tohto článku zmluvy sú zapísané v katastri nehnuteľností Okresného úradu Púchov, katastrálny odbor, Okres: Púchov, Obec: Lednické Rovne, na liste vlastníctva č. 614 pre k. ú. Horenice a na liste vlastníctva č. 484 pre k. ú. Hôrka.
2. Predávajúca vlastníctvo k odpredávaným nehnuteľnostiam preukazuje výpismi z listov vlastníctva č. 614 pre k. ú. Horenice a č. 484 pre k. ú. Hôrka, obidva vedené Okresným úradom Púchov, katastrálny odbor.
3. Predávajúca prevádza zo svojho výlučného vlastníctva nehnuteľnosti uvedené v čl. I ods. 2 tejto zmluvy na kupujúceho za odplatu podľa čl. II tejto zmluvy a kupujúci za odplatu nadobúda nehnuteľnosti uvedené v čl. I ods. 2 tejto zmluvy do svojho výlučného vlastníctva (o veľkosti podielu 1/1 k celku),

/ďalej len „predmet kúpy“/.

**Článok II.  
Kúpna cena a spôsob jej úhrady**

1. Zmluvné strany sa dohodli na kúpnej cene za prevod vlastníckeho práva k nehnuteľnostiam uvedeným v čl. I ods. 2 tejto zmluvy stanovenej na základe znaleckého posudku č. 20/2017 zo dňa 27.01.2017, ktorý vypracoval Ing. Pavel Žiaček, a teda **kúpna cena za nehnuteľnosti predstavuje sumu celkom vo výške 5.300,- EUR** /slovom: päťtisíctristo eur/.
2. Kúpnu cenu zaplatí kupujúci bezhotovostným prevodom na účet predávajúcej vedený v ............................, číslo účtu v tvare IBAN SK......................................................., a to najneskôr do 30 dní odo dňa podpisu tejto zmluvy v celej sume.

**Článok III.  
Vyhlásenia zmluvných strán**

1. Predávajúca oboznámila kupujúceho so stavom nehnuteľností uvedených v čl. I ods. 2 tejto zmluvy a kupujúci túto skutočnosť podpisom tejto zmluvy potvrdzuje, pričom predmet kúpy kupuje ako stojí a leží, s vedomím skutkového stavu v akom sa predmet kúpy nachádza v čase podpisu tejto zmluvy.
2. Predávajúca prehlasuje, že na prevádzaných nehnuteľnostiach neviaznu žiadne vecné bremená, ani iné ťarchy alebo akékoľvek ďalšie práva tretích osôb ani iné právne povinnosti.
3. Predávajúca vyhlasuje, že :

* nestratila svoje vlastnícke právo k predmetu kúpy, či už prevodom na inú osobu alebo iným spôsobom, ktorý by nebol zrejmý z údajov zapísaných v katastri nehnuteľností, a že nijako nie je obmedzená v disponovaní s predmetom kúpy, a teda je oprávnená uzavrieť túto zmluvu,
* predmet kúpy je v jej výlučnom vlastníctve,
* predávajúca nadobudla predmet kúpy v súlade s právnym poriadkom SR a nepoškodila pritom žiadne práva tretích osôb,
* predmet kúpy v súčasnosti nie je a v budúcnosti ani nebude predmetom akejkoľvek zmluvy (dojednanej predávajúcou alebo z podnetu predávajúcej), na základe ktorej by vlastnícke, resp. užívacie práva k predmetu kúpy v plnom alebo čiastočnom rozsahu nadobudla akákoľvek osoba, odlišná od kupujúceho,
* vykonaním predaja podľa tejto zmluvy neukracuje žiadneho zo svojich veriteľov a že podmienky pre úspešné odporovanie tejto zmluvy nemôžu byť naplnené,
* ku dňu podpisu tejto zmluvy riadne a včas uhradila všetky plnenia súvisiace s užívaním predmetu kúpy,
* predmet kúpy alebo jeho časť v súčasnosti nie je a v budúcnosti ani nebude predmetom akéhokoľvek zabezpečenia splnenia akýchkoľvek záväzkov predávajúcej a/alebo akejkoľvek tretej osoby.

1. Zmluvné strany sa dohodli, že pravdivosť vyhlásenia podľa ods. 2 a 3 tohto článku zmluvy je podstatnou podmienkou uzavretia zmluvy, bez ktorého by kupujúci zmluvu neuzavrel. V prípade nepravdivosti tohto vyhlásenia má kupujúci právo bez zbytočného odkladu odstúpiť od zmluvy.

**Článok IV.**

**Vlastníctvo**

1. Kupujúci nadobudne vlastníctvo k predmetu kúpy povolením vkladu vlastníckeho práva do katastra nehnuteľností Okresného úradu Púchov, katastrálny odbor.

**Článok V.  
Záverečné ustanovenia**

1. Zmluvné strany prehlasujú, že sú plne spôsobilé k uzavretiu tejto zmluvy o prevode vlastníckych práv k nehnuteľnostiam. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
2. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok.
3. V zmysle písm. D bod ... Uznesenia č. ......... zo zasadnutia Obecného zastupiteľstva Lednické Rovne konaného dňa 31.05.2017 o 17.00 hod Obecné zastupiteľstvo kúpu nehnuteľností do výlučného vlastníctva obce ako kupujúceho schválilo,
4. Zmluva nadobúda platnosť dňom jej podpísania poslednou zo zmluvných strán a účinnosť dňom nasledujúcim po jej zverejnení na webovom sídle kupujúceho. Zmluva je vyhotovená v 4-roch vyhotoveniach, z ktorých je určený jeden rovnopis pre predávajúcu, jedno vyhotovenie obdrží kupujúci, a dva rovnopisy sú pre potreby Okresného úradu Púchov, katastrálny odbor.
5. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán. Vzťahy touto zmluvou výslovne neupravené sa riadia príslušnými ustanoveniami Občianskeho zákonníka a ostatných príslušných predpisov v platnom znení.
6. Správne poplatky súvisiace s podaním návrhu na vklad vlastníckeho práva do katastra nehnuteľností, t.j. vo výške 51,- EUR, znáša kupujúci.
7. Zmluvné strany prehlasujú, že touto zmluvou je vyporiadaný celý ich vzťah súvisiaci s prevodom nehnuteľností podľa tejto zmluvy, bez akýchkoľvek ďalších vzájomných nárokov.
8. Zmluvné strany sa dohodli, že návrh na vklad do katastra nehnuteľností podá kupujúci.
9. Odo dňa podpisu tejto zmluvy sú zmluvné strany viazané prejavmi svojej vôle vyjadrenými v tejto zmluve, t. j. nemôžu od tejto zmluvy odstúpiť bez preukázania závažného porušenia tejto zmluvy druhou zmluvnou stranou, a to až do rozhodnutia Okresného úradu Púchov, katastrálny odbor, o povolení alebo zamietnutí návrhu na vklad vlastníckeho práva do katastra nehnuteľností.
10. Ak by sa niektoré ustanovenie tejto zmluvy stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu, ktorý zmluvné strany sledovali v čase podpisu tejto zmluvy.
11. Predávajúca súhlasí so spracovaním osobných údajov v zmysle zákona č. 122/2013 Z. z. o ochrane osobných údajov a o zmene a doplnení niektorých zákonov v platnom znení.
12. Zmluvné strany berú na vedomie, že prejavmi svojej vôle vyjadrenej v tejto zmluve sú viazaní dňom jej podpisu.

Prílohy: Uznesenie Obecného zastupiteľstva Lednické Rovne č. .............

V Lednických Rovniach, dňa ................

Predávajúca: Kupujúci:

.............................................................................. .......................................................................

**Leopoldína Mauerová, rod. Neumanová** **Mgr. Marian Horečný** starosta obce